The Faceless

**The Faceless** on yhdysvaltalainen teknistä/progressivistä death metalia soittava yhtye. Yhtyeeltä on julkaistu tähän mennessä neljä täyspitkää albumia. The Faceless on yksi harvoista metalliyhtyeistä, joka käyttää osassa lauluistaan elektronisessa musiikissa usein käytettyä vokooderia.

## Historia

The Facelessin perustivat Kalifornian Encinossa vuonna 2005, kitaristi Michael Keene ja basisti Brandon Giffin. Yhtyeen ensialbumin *[[Akeldama]]* julkaisi vuonna 2006 Sumerian Records. Albumin äänityksen aikana vaihtui rumpali monta kertaa yhtyeen vakiojäsen Brett Batdorfin erottua yhtyeestä. Albumilla soitti neljä rumpalia. 

Loppuvuodesta 2008 julkaistiin yhtyeen toinen albumi *[[Planetary Duality]]*, jolla The Faceless teki debyyttinsä Billboard 200 -listalla. Myyden Yhdysvalloissa noin 5&nbsp;600 kopiota julkaisuviikollaan albumi oli kyseisellä listalla korkeimmillaan sijalla 119 sekä Billboardin Top Heatseekers -listalla toisena. Albumin julkaisun tiimoilta The Faceless lähti 2009 helmikuussa Pohjois-Amerikan-kiertueelle ruotsalaisen Meshuggahin ja yhdysvaltalaisen Cynicin kanssa. Yhtyeen oli myös mukana 2010 keväällä järjestetyllä Bonecrusher Fest -Europan-kiertueella mm. The Black Dahlia Murderin, 3 Inches of Bloodin, Necrophobicin ja Carnifexin lisäksi.

Huhtikuussa 2011 The Faceless ilmoitti vasta yhtyeestä eronneen basisti Jared Landerin tilalle Animosity- ja Reflux -yhtyeistä tunnetun Evan Brewerin. Brewerin liittymisen aikoihin ilmoitettiin myös hänen tulevasta *[[Alone]]* -sooloalbumista, joka julkaistiin Sumerian Recordsin kautta 28. kesäkuuta 2011. Brewerin omien sanojensa mukaan, hän ei ainoastaan ole ainoa muusikko koko albumilla, vaan joka ikinen ääni albumilla on tuotettu bassokitaran kanssa.

Vain kuukausi Brewerin liittymisen jälkeen The Facelessin kokoonpano muuttui jälleen, kun laulaja Demon Carcass eli Derek Rydquist päätti erota yhtyeestä. Rydquistin väliaikaiseksi tuuraajaksi valittiin Geoffrey Ficco, jonka asema sittemmin vakiintui, kun yhtyeen kitaristi Michael Keene virallisti yhtyeen Facebook-sivulla Ficcon vakituisen paikan yhtyeen laulajana. Ficcon laulua kuultiin yhtyeen esiintymiset poissuljettuna ensimmäistä kertaa uudella "The Eidolon Reality" -demolla.

The Facelessin MySpace-sivu lupailee uutta musiikkia vuoden 2011 aikana. "The Eidolon Reality" -demon lisäksi yhtye on julkaissut videon syksyn studionauhoituksistaan. Täyspitkän albumin arveltu julkaisuajankohta oli vuoden 2011 lopulla tai 2012 alussa, mutta pitkän viivästyksen jälkeen uuden *[[Autotheism]]* -albumin julkaisupäiväksi ilmoitettiin 14. elokuuta 2012. Albumi tullaan julkaisemaan Sumerian Recordsin kautta The Facelessin tehtyä uuden sopimuksen levy-yhtiön kanssa alkuvuodesta 2011. Yhtyeen kaksi edellistä täyspitkää on myös julkaistu Sumerian Recordsin kautta.

Yhtyeellä on yksi musiikkivideo Autotheist Movement III: Deconsecrate -kappaleesta.

## Jäsenet
* Geoff Ficco – laulu
* Michael "Machine" Keene – soolokitara ja puhdas laulu
* Wes Hauch – rytmikitara
* Evan Brewer – basso
* Alex Rüdinger – rummut

### Entiset
* Steve Jones – rytmikitara
* Derek "Demon Carcass" Rydquist – laulu
* Michael Sherer – koskettimet
* Jeff Ventimiglia – laulu
* Lyle Cooper – rummut
* Brett Batdorf – rummut
* Nick Pierce – rummut
* Andy Taylor – rummut
* Elliott Sellers – rummut
* Marco Pitruzzella – rummut
* Navene Koperweis – rummut
* DJ Schwartz – rummut
* Jared Lander – basso
* Brandon Giffin – basso

**Sessiomuusikot**
* Mica Maniac – laulu
* Tara Keene – laulu
* Matthew Feinman – koskettimet

## Diskografia
### Studioalbumit
* 
* 
* 
* 

### Demot
* 

## Lähteet

## Aiheesta muualla
* 
* Metal Injectionin videohaastattelu